1999/381/EY: Komission päätös, tehty 25 päivänä toukokuuta 1999, Ruotsissa käytettävien sianruhojen luokitusmenetelmien hyväksymisestä tehdyn päätöksen 97/370/EY muuttamisesta (tiedoksiannettu numerolla K(1999) 1342) (Ainoastaan ruotsinkielinen teksti on todistusvoimainen)



Virallinen lehti nro L 145 , 10/06/1999 s. 0037 - 0038



KOMISSION PÄÄTÖS, tehty 25 päivänä toukokuuta 1999, Ruotsissa käytettävien sianruhojen luokitusmenetelmien hyväksymisestä tehdyn päätöksen 97/370/EY muuttamisesta (tiedoksiannettu numerolla K(1999) 1342) (Ainoastaan ruotsinkielinen teksti on todistusvoimainen) (1999/381/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön sianruhojen luokitusasteikosta 13 päivänä marraskuuta 1984 annetun neuvoston asetuksen (ETY) N:o 3220/84(1), sellaisena kuin se on viimeksi muutettuna asetuksella (EY) N:o 3513/93(2), ja erityisesti sen 5 artiklan 2 kohdan, sekä katsoo, että komissio on hyväksynyt päätöksellä 97/370/EY(3) sianruhojen erilaisten luokitusmenetelmien käytön Ruotsissa, Ruotsin hallitus on pyytänyt komissiota hyväksymään uuden sianruhojen luokitusmenetelmän käytön; yhteisön sianruohojen luokitusasteikon soveltamista koskevista yksityiskohtaisista säännöistä 24 päivänä lokakuuta 1985 annetun komission asetuksen (ETY) N:o 2967/85(4) 3 artiklan mukainen ilmoitus on annettu; pyyntöä arvioitaessa on käynyt ilmi, että mainittu luokitusmenetelmä täyttää hyväksymisedellytykset, päätös 97/370/EY olisi muutettava vastaavasti, ja tässä päätöksessä säädetyt toimenpiteet ovat sianlihan hallintokomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 97/370/EY seuraavasti: 1. Lisätään 1 artiklaan luetelmakohta seuraavasti: "- 'täysautomaattinen ruhojen ultraääniluokitus' (Autofom) -laite ja siihen liittyvä arviointimenetelmä, josta on yksityiskohtaiset tiedot liitteessä olevassa osassa 3." 2. Lisätään tämän päätöksen liite liitteessä olevaksi osaksi 3. 2 artikla Tämä päätös on osoitettu Ruotsin kuningaskunnalle. Tehty Brysselissä 25 päivänä toukokuuta 1999. Komission puolesta Franz FISCHLER Komission jäsen (1) EYVL L 301, 20.11.1984, s. 1. (2) EYVL L 320, 22.12.1993, s. 5. (3) EYVL L 157, 14.6.1997, s. 19. (4) EYVL L 285, 25.10.1985, s. 39. LIITE "OSA 3 Täysautomaattinen ruhojen ultraääniluokitus (Autofom) 1. Sianruhojen luokitus suoritetaan'täysautomaattinen ruhojen ultraääniluokitus'(Autofom) -laitteen avulla. 2. Laitteessa on oltava 16 kappaletta 2 MHz:n ultraäänianturia (Krautkrämer, SFK 2 NP); ultraääniantureiden toimintaetäisyyden on oltava 25 mm. Ultraäänitulokset muodostuvat silavan ja lihasten paksuuden mittauksista. Mittaustulokset muutetaan arvioiduksi vähärasvaisen lihan osuudeksi keskustietokoneyksikön avulla. 3. Vähärasvaisen lihan osuus ruhosta lasketaan 29 erillisen mittauskohdan perusteella seuraavan kaavan mukaan: >VIITTAUS KAAVIOON> jolloin ^y= vähärasvaisen lihan arvioitu prosenttiosuus ruhossa 4. Mittauskohtien ja tilastollisen menetelmän kuvaukset vahvistetaan komission asetuksen (ETY) N:o 2967/85 3 artiklan 3 kohdan mukaisesti komissiolle toimitetussa Ruotsin pöytäkirjassa olevassa II osassa. Tätä kaavaa sovelletaan 50-120 kilogramman painoisiin ruhoihin."